देहरादून। उत्तराखंड में करीब तीन साल से कैबिनेट विस्तार की चर्चाओं ने एक बार फिर जोर पकड़ लिया है। तीन या चार नए विधायकों की कैबिनेट में ताजपोशी होने की चर्चा है।
मुख्यमंत्री त्रिवेंंद्र सिंह रावत जल्द दिल्ली जाएंगे। माना जा रहा है कि दिल्ली में रावत पार्टी के आला नेताओं के साथ कैबिनेट विस्तार के साथ उन विधायकों के नामों पर चर्चा के साथ ही ग्रीन सिग्नल भी लेंगे जिन्हें कैबिनेट में शामिल किया जाना है।
इसके साथ ही राज्य में कैबिनेट विस्तार को लेकर चर्चाएं शुरू हो गई हैं। क्षेत्रीय और जातिय समीकरणों के मुताबिक कुछ नामों की चर्चाएं भी जोरों पर हैं। जितने मुंह उतनी बातें हो रही हैं।
इसके अलावा राज्यसभा सीट को लेकर भी हाईकमान मुख्यमंत्री त्रिवेंद्र सिंह रावत से फीडबैक ले सकता है। ताकि कैबिनेट विस्तार और राज्य सभा के माध्यम से 2022 के तमाम समीकरणों को साधा जा सकें।
अब देखने वाली बात होगी कि क्या इस बार कैबिनेट विस्तार होगा या फिर चर्चाएं ही होंगी। साथ पार्टी राज्य सभा के लिए किसका नाम तय करती है ये भी देखने वाली बात होगी। राज्य सभा के लिए पार्टी के करीब आधा दर्जन नेता जोर लगा रहे हैं।